Postgirobygget (rockegruppe)

**Postgirobygget** er en norsk rockegruppe som ble dannet i studentmiljøet ved Norges teknisk-naturvitenskapelige universitet i Trondheim på 1990-tallet.

Postgirobygget er et populært konsertband, og solgte mer enn 160&nbsp;000 eksemplar av debutalbumet *[[Melis (album)|Melis]]*.

## Historikk
### Begynnelsen
Bandet ble startet i Trondheim i 1994 av Arne Hurlen i hans tid som student ved Marinteknisk institutt på Norges teknisk-naturvitenskapelige universitet. Det begynte som coverbandet «The Pissed Off Sons« som debuterte på kulturfestivalen Ruka '94. Den påfølgende julen hjemme i Rælingen spilte Hurlen inn en CD med 23 egenkomponerte låter. Innspillingene ble gjort på to dager sammen med kameraten Hein Bergersen. CD-en *Vennligst lukk døren*, som ble utgitt under navnet Postgirobygget, ble solgt i  eksemplarer til venner og kjente. En ny CD ble laget høsten 1995, også den av Hurlen i samarbeid med Hein Bergersen. Deretter skiftet «The Pissed Off Sons» navn til «Arne Hurlen & Rikstrygdeverket». Albumet het Rivd og ble gitt ut under navnet Postgirobygget som band.

### Platekontrakt og gjennombrudd
Like før jul i 1995 ble Åge Aleksandersen presentert for de to CD-ene gjennom sin sønn Tom Aleksandersen, og spilte dem for plateselskapet Norske Gram**.** I mellomtiden hadde flere norske selskaper fått høre CD-ene, og det kom tilbud fra både BMG og Sony. Hurlen takket ja til Norske Gram, og lansering for den første utgivelsen ble satt til juni 1996. Ulf Risnes var produsent for gruppens tre første CD-er på Norske Gram, hvorav den første solgte mer enn   eksemplarer. Albumet *[[Melis (album)|Melis]]* holdt seg så lenge på landets salgslister at gruppens neste CD måtte utsettes.

### Oppfølger og ny trommeslager
Oppfølgeren *[[Essensuell]]* solgte . Musikken og lydbildet var hardere enn på *Melis*, og dette ble videreført på *[[Supertanker (album)|Supertanker]],* som ble innspilt i gruppens nye studio i Oslo. Gruppen fikk samtidig Per Sarin Madsen som ny trommeslager. **Postgirobygget** gikk i gang med albumet *[[4-4-2]]*, som ble innspilt høsten 2000 med Lars Lien som produsent. Platen ble lansert mars 2001. Samleplaten *[[Best av alt]]* kom i juni 2003. Den inneholdt låter fra samtlige av gruppens utgivelser, pluss to nye innspillinger. Førsteopplaget av albumet inneholdt en bonus-CD med tittelen *[[Hva med dette?]]*, bestående av singler, demoer og konsertopptak.

### Senere år
Gruppen ga i 2007 ut et nytt studioalbum med tittelen *[[Tidløs (Postgirobygget)|Tidløs]]*. Albumet tilbragte 13 uker på VG-lista med en 1.-plass som beste plassering, og tittelkuttet lå 18 uker på VG-listas topp 20 singelliste med en 3.-plass som beste plassering. I 2008 sluttet Gunnar Westgaard som bassist i bandet. Han ble senere erstattet av Nicolai Hauan som er kjent som tidligere bassist i Baba Nation. I 2009 kom albumet *[[Øyeblikk]]*, denne utgivelsen ble igjen en suksess for bandet med låten *Luftmadrass*, som var en av låtene på CD-en. Albumet lå ni uker på VG-lista med 6.-plass som beste plassering.

## Medlemmer

### Nåværende
* Arne Hurlen – gitar og vokal (1996–)
* Nils Petter Time – gitar, kor (1996–) 
*Daniel Hovik – tangenter, kor (2017-)
* Per Sarin Madsen – trommer, kor (1998–)
* Nicolai Hauan – bass, kor (2009–)

### Tidligere
* Øyvind Kolset – tangenter, kor (fra 1996 til 2017)
* Gunnar Westgaard – bassgitar (fra 1996 til 2008)
* Erik Widding – trommer (fra 1996 til 1998, medvirket på *Melis*, *Essensuell* og *Supertanker*, erstattet av Per Sarin Madsen)

## Diskografi

### Studioalbum
* *[[Melis (album)|Melis]]* (1996)
* *[[Essensuell]]* (1997)
* *[[Supertanker (album)|Supertanker]]* (1999)
* *[[4-4-2]]* (2001)
* *[[Tidløs (Postgirobygget)|Tidløs]]* (2007)
* *[[Øyeblikk]]* (2009)
* *[[Sommer i Norge]]* (2013)
* *Lykke til* (2020)

### Samlealbum
* *[[Best av alt]]* (2003)
* *[[Gull (album)|Postgirobygget (EMI-gull)]]* (2005)

### Livealbum
* *Uteliv* (2019)

### EP
* *Big-5: Postgirobygget* (2010)
* *[[Musikk fra Sloko]]* (2016)

### Singler
* «Bohemen leve»
* «Idyll»
* «Hva gjør vi nå da»
* «Tidløs» (2007)
* «Forsvarets luftvernrakett»
* «Under isen»
* «En solskinnsdag»
* «Fatter ikke hva jeg gjør galt»
* «Kamilla»
* «Bille under barken»
* «Sløv uten dop»
* «Luftmadrass»
* «Hvem som helst kan flyte på sjarmen»
* «Sommer i Norge»
* «Amerika»
* «Hummer og horer»
* «Alle de kule»

### Demoer
* *Vennligst lukk døren*
* *Rivd*

## Referanser


## Eksterne lenker
* 
* 
*